ఎన్.టి.ఆర్. ఆరోగ్యశాస్త్ర విశ్వవిద్యాలయము
డాక్టర్ ఎన్.టి.ఆర్. ఆరోగ్య విశ్వవిద్యాలయం (ఎన్.టి.ఆర్.విశ్వవిద్యాలయం ఆఫ్ హెల్త్ సైన్సెస్ ) ఆంధ్ర ప్రదేశ్ రాష్ట్రంలోని విజయవాడ నగరంలో ఉంది. ఆంధ్ర ప్రదేశ్ మాజీ ముఖ్యమంత్రీ, సినీ నటుడు అయిన నందమూరి తారక రామారావు పేరు ఈ సంస్థకు పెట్టారు. 1986లో ఆంధ్ర ప్రదేశ్ విశ్వవిద్యాలయం ఆఫ్ హెల్త్ సైన్సెస్ గా ప్రారంభమయిన ఈ విశ్వవిద్యాలయము ఎన్.టి.రామారావు మరణానంతరము ఎన్.టి.ఆర్.విశ్వవిద్యాలయం ఆఫ్ హెల్త్ సైన్సెస్ గా మార్చబడింది.
ఎన్టీఆర్‌ హెల్త్‌ యూనివర్శిటీ దేశంలోనే మొదటి ఆరోగ్య వైద్య విశ్వవిద్యాలయం.
సిద్ధార్థ మెడికల్ కళాశాల
సిద్ధార్థ మెడికల్ కళాశాల విజయవాడలో ఉన్న ఒక వైద్య పాఠశాల. ఆంధ్రప్రదేశ్‌లోని ప్రముఖ వైద్య కళాశాలలో ఇదీ ఒకటి. ఇక్కడ అండర్గ్రాడ్యుయేట్ మరియు గ్రాడ్యుయేట్ కోర్సులలో వైద్య విద్యను అందిస్తారు.
సిద్ధార్థ వైద్య కళాశాల నవంబర్, 1980 లో సిద్ధార్థ అకాడమీ ఆఫ్ జనరల్ అండ్ టెక్నికల్ ఎడ్యుకేషన్ వారిచే స్థాపించబడింది. మార్చి 13 1981న అప్పటి ముఖ్యమంత్రి టి. అంజయ్య ఈ కళాశాలను ప్రారంభించగా 1981 మార్చి 16 నుండి కళాశాలలో తరగతులు మొదలయ్యాయి.